stanford-oval/wikipedia huggingface dataset:
אדריכלות מורית

| --- | --- |

ביתן בחצר האריות המשוחזרת. רצפת השיש משקפת את השמיים. אלהמברה, גרנדה, ספרד, 2012.
 מידע כללי
 אזור גאוגרפי:  איבריה, צפון אפריקה הצרפתית
 טווח תאריכים:  711–1492
 סגנון האדריכלות הבא:  אדריכלות נאו-מורית
אדריכלות מורית (באנגלית: Moorish architecture) היא אדריכלות אסלאמית שהתפתחה בימי הביניים במערב עולם האסלאם, באזור שכלל את אנדלוסיה (ספרד ופורטוגל המוסלמיות בין 711–1492) והמגרב (מרוקו, אלג'יריה ותוניס של ימינו). המונח "מורי" (Mauri) הוא כינוי מערב אירופאי לתושבים המוסלמיים המתגוררים באזור זה, ומקורו בשם הלטיני לתושבים הברבריים של ממלכת מאוריטניה הקדומה, כיום בשטח מרוקו המודרנית. חלק מהחוקרים משתמשים לחלופין במונח "אדריכלות של מערב עולם האסלאם".
הסגנון האדריכלי משלב השפעות מהתרבות הברברית בצפון אפריקה, מהתרבות הקדם-אסלאמית בחצי האי האיברי, מהתרבויות הרומית, הביזנטית והוויזיגותית כמו גם מזרמים אומנותיים בני התקופה במזרח עולם האסלאם. מאפייני האדריכלות המורית באים, בין היתר, לידי ביטוי בכיפות גדולות, קשתות מחודדות, קשתות פרסה, שימוש בסימטריה ובצורות גאומטריות, ערבסקות וצבעים עזים. יש בבנייה הזו גם לא מעט חצרות גדולות, שלא פעם מעוצבות בצורה של גן (ריאצ') מוסלמי, עם חלוקה סימטרית לארבעה חלקים בהם תעלות מים, מזרקות וקולונדות עמודים מסביבן. חומר הבנייה בשימוש הוא לרוב עץ, סטוקו ואריחים (במיוחד מדגם זליג' (אנ')). מרכזי האדריכלות המורית נמצאים בבירות המדינות המוסלמיות באזור בו רווחה, ביניהן קורדובה שהייתה בירת אנדלוסיה המוסלמית בשנים 751–1036, קירואן, פאס, מרקש, סביליה, גרנדה בה נמצא ארמון אלהמברה ותלמסאן.
לאחר קץ שלטון האסלאם בספרד ובפורטוגל, המסורות של האדריכלות המורית המשיכו בצפון אפריקה כמו גם בסגנון אמנות מודחאר
בספרד, שעשה שימוש בטכניקות ועיצובים מוריים והתאימם לדגמים נוצרים. מאוחר יותר, ובמיוחד במאה ה-19, זכה הסגנון המורי לחיקוי נרחב במסגרת בתחייה הנאו-מורית שהופיעה באירופה ובאמריקה, כתוצאה מעניין רומנטי במזרח, וכן כבחירה רווחת עבור אדריכלות של בתי כנסת חדשים, כמו בית הכנסת הגדול של בודפשט, בית הכנסת בסופיה, בית הכנסת החדש בברלין ובית הכנסת הגדול של סטוקהולם.
מאפיינים אדריכליים

מאפייני האדריכלות המורית כוללים קשתות פרסה ורבות-אונה, קשתות משתלבות, חצרות מרכזיות, גני ריאצ', עיטורי סטוקו ועץ מורכבים, גילוף מוקרנאס וקשתות מוקרנאס וכן עיטור באריחי זליג׳. האדריכלות המורית מאופיינת בשפע צורות שלובות ומורכבות, המבוססות על דגמים צמחיים, גאומטריים וקליגרפיים בצבעים עזים.
היסטוריון אומנות האסלאם Jonathan Bloom (אנ') טוען כי האדריכלות האסלאמית המסורתית של המגרב ואנדלוסיה הייתה יותר שמרנית מסגנונות אחרים באדריכלות אסלאמית, במובן שהמבנים נטו להיות פחות שאפתניים ממגמות נועזות של קמרונות וכיפות שהתפתחו באדרכילות האיראנית והעות'אמנית. מלבד מינרטים, מבנים מוריים בקושי התמרו לגבהים יוצאי דופן, תוך שימוש באולמות תפילה היפוסטילים כמאפיין הקבוע של החלל הפנימי של המסגד. חוץ מיוצאי הדופן החשובים של המינרטים ושערי הכניסה, החזית החיצונית של המבנים לרוב נותרה פשוטה, בעוד בחלקים הפנימיים התרחש רוב החדשנות האדריכלי והם עוטרו בעושר. מאידך, הסגנונות הארדרכיליים בחלקים המזרחיים של עולם האסלאם התפתחו באופן שונה לחלוטין, ועיקר החידושים שבהם התמקדו בחלק החיצוני כמו אולמות מוכתרים בכיפה או איוואנים עם קמרונות.
מאפיינים אדריכליים > מבנים מפורסמים באדריכלות המורית

המסורת האדריכלית המורית מופיעה במסגדים, מדרסות, בארמונות, בביצורים, בבתי מרחץ (חמאם), באכסניות ובמבנים היסטוריים נוספים האופיינים לעולם האסלאמי. דוגמאות בולטות הם המסגד הגדול בקורדובה (784–987) לו 4 שלבים, עיר הארמון ההרוסה של מדינת א-זהרא (936– 1010), כנסיית סן כריסטו דה לה לוס בטולדו (לשעבר מסגד)(אנ'), ארמון אלחפריה בסרגוסה, ארמון אלהמברה (בעיקר 1338–1390) וחנרליפה (1302–1309, 1313– 1324) שבגרנדה, חירלדה שבסביליה (1184), מסגד אלכותוביה (אנ') במרקש, מגדל חסאן והמסגד ברבאט, המסגד האנדלוסי (אנ') ומסגד אל-קרוויין שבפאס, המסגד הגדול של אלג׳יר (אנ'), המסגד הגדול של תלסמאן (אנ') והמסגד של עוקבה (אנ') בקירואן בתוניסיה. פעמים שאדריכלות מורית כוללת גם מופעים של הציוויליזציה האיסאלמית בדרום איטליה, דוגמת פאלאצו דיי נורמני בסיציליה אותו בנה אמיר פלרמו במאה ה-9. קיימת ראיה ארכאולוגית של מסגד בסגנון המורי בן המאה ה-8 בנרבון בצרפת.
מאפיינים אדריכליים > קשתות אופייניות לאדריכלות המורית > קשת פרסה

הקשת האופיינית ביותר באדריכלות המורית היא קשת הפרסה הידועה גם בשם ״קשת מורית״. קצותיה של קשת הפרסה ממשיכים מעבר לציר המרכז האופקי של מעגל הקשת כלפי מטה. הם פונים אחד אל השני, ולא יוצרים חצי מעגל כמו בקשת עגולה רגילה. פרופיל הקשת הפך מזוהה עם אזור מערב עולם האסלאם מראשית התקופה האסלאמית. מקור הקשת נראה שמגיע עוד מימי תקופת האימפריה הביזנטית באגן הים התיכון, שכן גרסאות שלה ניתן למצוא עוד במבנים ביזנטיים בקפדוקיה, בארמניה ובסוריה. קשתות הפרסה גם נפוצות בכנסיות ויזיגותיות בחצי האי האיברי במאות החמישית עד השביעית לספירה. ייתכן כי בשל ההשפעה הוויזיגותית, הפכו קשתות הפרסה לדומינטיות בחליפות האומיית של קורדובה באל-אנדלוס, אם כי הקשת ״המורית״ הייתה שונה במקצת ויותר מתוחכמת בצורתה ממקבילתה הוויזיגותית.
השימוש בקשת הפרסה לא נעשה רק לשם תמיכה במבנה שמעליה, שכן היא מופיעה גם באופן דקורטיבי כקשת עיוורת או אטומה וגומחה מקושתת.
מאפיינים אדריכליים > קשתות אופייניות לאדריכלות המורית > קשת פרסה מחודדת

החל מתקופת המוראביטון, הופיעה קשת הפרסה המחודדת או השבורה, והיא הפכה נפוצה אף יותר במהלך תקופת המֻוַואחִידוּן. מקור צורת קשת זו בצפון אפריקה, שכן קשתות מחודדות מופיעות עוד בתקופת האדריכלות הפאטימית שהתקיימה במזרח צפון אפריקה (אזור מצרים ולוב של ימינו).
מאפיינים אדריכליים > קשתות אופייניות לאדריכלות המורית > קשת משתלבת

הקשת המשתלבת (interlacing) היא סדרת קשתות (לפחות שתיים), בהן כל קשת חוצה או עולה על חברתה. תבנית הקשת הראשונה עולה על תבנית הקשת הסמוכה לה. התפתחות אלמנט זה נעשה בעיקר למטרות עיטור של מילוי צפוף יותר של החלל, ולא עבור מטרות אדריכליות של נשיאת משקל הקירות שמעל. היא מופיעה גם באדריכלות הרומנסקית והגותית.
מאפיינים אדריכליים > קשתות אופייניות לאדריכלות המורית > קשת רבת-אונות

הקשת רבת-האונות או רבת-העלים (אנ') מופיעה לראשונה באדריכלות הפאטימית באיפריקיה ובמצרים, אך הופיעה גם באדריכלות של טאיפת אנדלוסיה למשל בארמון אלחפריה בסרגוסה ובקסאבה (אנ') של מאלגה. היא זכתה לשימוש בולט במיוחד בעת הרחבת מסגד קורדובה בהוראת החליף אלחכם השני. בתקופות המוראביטון והמוואחידון, סוג קשת זה פותח עוד יותר למטרות עיטוריות, בעוד קשתות הפרסה נפוצו כסטנדרט במקומות אחרים. הדוגמאות המוקדמות ביותר לשימוש בקשת רבת-האונות מופיע במסגד הגדול בתלמסאן שבאלג'יריה ובמסגד בטינמל (אנ') שבמרוקו.
קשתות משתלבות רבות אונה בקסאבה של מלאגה בספרד (מאה 11)
קשתות רבות אונה בקובה מתקופת המוואחידון (אנ') במרקש שבמרוקו (תחילת המאה ה-12)
קשתות רבות אונה במסגד טינמל במרוקו (אמצע המאה ה-12)
קשתות רבות אונה בסגנון מודחאר במצודת סביליה בספרד (מאה 14)
מאפיינים אדריכליים > קשתות אופייניות לאדריכלות המורית > קשת נטיפות

קשת הנטיפות, המכונה גם קשת למברקין (אנ'), היא קשת בעלת פרופיל מורכב של אונות וחודים בולטים ביניהן. הקשת הופיעה לראשונה בתקופת מוראביטון, במתחם הקבורה של מסגד קרוויין שבפאס מתחילת המאה ה-12. לאחר מכן, הפכה להיות נפוצה באדריכלות של שושלת המוואחידון, השושלת המרינית והשושלת הנצרית (אנ'). פעמים רבות השימוש בקשת הנטיפות נעשה כדי להדגיש את הקשתות באזור המחראב שבמסגד. פעמים שזוכה סוג זה של קשת לכינוי ״מוקרנאס״, בשל הדמיון שלה לצורת המוקרנאס וכן בשל ההשערה כי מקורה בצורת המוקרנאס עצמו. בפועל, השימוש בסוג קשת זה נעשה יחד עם מוקרנאס, שגולף לצידי האינטרדוס (החלק הפנימי של הקשת).
קשת נטיפות במסגד טינמל שבמרוקו (מאה 12)
קשת נטיפות עם עיטור מוקרנאס במדרסה אל-עטארין (אנ') שבפאס (1322- 1325).
קשת נטיפות בגלריה של חצר האריות בארמון אלהמברה בגרנדה (מאה 14)
קשת נטיפות בארמון באהיה (אנ') במרקש (סוף המאה ה-19)
מאפיינים אדריכליים > מוטיבים עיטוריים > מוטיבים צמחיים ופרחוניים

המקור למוטיב הצמחי והפרחוני, המכונה במערב ערבסקה, מגיע ממסורת ארוכה של מוטיבים דומים בעיטורי האדריכלות הסורית, ההלניסטית והרומית העתיקה. מוטיבי הערבסקה הקדומים בחליפות האומיית של קורדובה, כמו אלו שמופיעים במסגד של קורדובה ובמדינת א-זהרא, המשיכו לעשות שימוש בעלי הקוציץ הסורי ועלי הגפן שמקורם במסורת ההלניסטית. האדריכלות של המוראביטון ושל המוואחידון עשתה שימוש אף רב יותר במוטיב העלה הקומתי, המסתלסל והמתחלק לחלקים בלתי שווים לאורך ציר הסימטריה. מוטיב הפלמטה (תמרה) והאצטרובל גם שולבו במוטיבים מסוג זה. בסוף המאה ה-16, השושלת הסעדית
עשתה שימוש במנדורלה (מוטיב דמוי שקד) (אנ'), שייתכן ומקורו בהשפעת האימפריה העות'מאנית.
מוטיבים צמחיים ופרחוניים במדינת א-זהרא מתקופת החליפות האומיית של קורדובה (מאה 10)
מוטיבים צמחיים ופרחוניים ופלמטה מגולפים בספנדרל של השער המריני של השלה (אנ') ברבאט (מאה 14)
ערבסקות מגולפות בסטוקו במעבר הקשת במדרסת אלעטארין (אנ') בפאס (מאה 14)
מוטיב צמחי ופרחוני עם אצטרובל וכתובות כופי סביב המחראב של מדרסת יוסף (אנ') במרקש (מאה 16)
מאפיינים אדריכליים > מוטיבים עיטוריים > מוטיבים שלובים (שְׂבְּכָּה, דָּרְג׳ וָכְּתָּף)

מספר סוגים שונים של מוטיבים שלובים (interlaced) מצויים באופן נרחב על פני הפנים החיצוניות של מינרטים החל מראשית התקופה של אלמוואחידון (מאות 12- 13), והופיעו מאוחר יותר על גבי עיטורים אחרים כמו הסטוקו המגולף בקירות של אדריכלות של השושלות המרינית והנצרית. אלו הפכו לאלמנט סטנדרטי במצאי של עיטורי עולם האסלאם המערבי, בשילוב עם ערבסקות. מוטיב זה מכונה 'שְׂבְּכָּה' (שמשמעותו רשת). חלק מהחוקרים מאמינים שמקור הקשתות המשולבות מקורן בהרחבה של המסגד של קורדובה בהוראת החליף אלחכם השני. בהמשך, אלמנט זה הפך למיניאוטרי ושימושו הורחב לדוגמה דמוית שבכה שאפשרה מילוי משטחים. מוטיב זה פיתח ואריאציות מפורטות רבות. גרסה נפוצה אחת כונתה 'דָּרְג׳ וָכְּתָּף' (מדרגה וכתף) על ידי האמנים המרוקאיים, והיא עושה שימוש בקווים ישרים ומתעקלים לחלופין החוצים אחד את השני בצירים הסימטרים. בכך, נוצר מוטיב חדש שצורתו פלר דה ליס או פלמטה. גרסה אחרת שהתפתחה, המופיע לרוב על גבי מינרטים במקום הדרג׳ וכתף, הורכבה מקשתות רבות אונה משתלבות, שיצרו צורת תלתן חוזרת ונשנית.
מוטיב השבכה או דרג וכתף על אחת מחזיתות מגדל חסן ברבאט, מרוקו (סוף המאה ה-12).
ואריאציה של מוטיב השבכה עם צורה תלתנית על המינרט של מסגד הקסבה (אנ') שבמרקש, מרוקו (סוף המאה ה-12).
דגם שבכה המשלב בו מוטיבים אחרים בסטוקו מגולף בעיטור בארמון אלהמברה בגרנדה (סוף המאה ה-12)
מוטיב דרג׳ וכתף על שער מנסור במקנס, מרוקו (תחילת המאה ה-18).
מאפיינים אדריכליים > מוטיבים עיטוריים > דגמים גאומטריים

הדגמים הגאומטרים האסלאמים עושים שימוש טיפוסי בקווים ישרים מצטלבים היוצרים דוגמת כוכב קורן. הם נפוצים באדריכלות האסלאמית בכלל, ובאדריכלות המורית בפרט. את הדגמים ניתן למצוא בסטוקו מגולף ובעיטורי עץ, ובאופן הבולט ביותר בפסיפסי אריחי הזליג׳ שהיו פופולריים באדריכלות המורית מהתקופה המרינית והנצרית ואילך. דגמים מצולעים אחרים מופיעים לרוב בשילוב עם ערבסקות. בנוסף לאריחי הזליג׳, הדגמים הגאומטריים דומיננטיים בעיטור ובקומפוזיציה של תקרות העץ. אחד הדוגמאות המפורסמות ביותר של תקרות שכאלו היא תקרת ״סלון השגרירים״ בחצר הפנימית של ההדסים (Patio de los Arrayanes) בארמון אלהמברה בגרנדה שספרד. התקרה עשויה מכ-8,017 פיסות עץ נפרדות ששולבו יחד בכיפה דמוית פירמידה, ובה משובץ דגם כוכב בעל 16 קצוות. לפי האמונה, כוכב זה ייצג את שבעת הרקיעים של גן העדן המוסלמי המתואר בקוראן, ובייחוד סורת אלמולכ, החקוקה בבסיס התקרה. בדומה לעיטורי סטוקו ועץ אחרים, התקרה נצבעה בצבעים שונים כדי להבליט את הדגמים שבה.
דגם כוכב מתומן וכוכב בעל 16 קצוות בעבודת אריחי הזליג׳ בחדר ה-Mexuar שבארמון אלהמברה (מאה 14)
דגמים גאומטרים בעבודת אריחי הזליג׳ במדרסת אלעטארין (אנ') בפאס שבמרוקו (מאה ה-14)
דגם כוכב מתרוסר בעבודת האריחים של קברי הסעדיים (אנ')
דגמים גאומטרים בציפוי הברונזה של דלתות מדרסת אלעטארין (מאה 14)
תקרת העץ העצומה של ״סלון השגרירים״ ששימש כחדר הכס של השושלת הנצרית בארמון אלהמברה (מאה 14)
דוגמה נוספת לדוגמאות הגאומטריות בתקרת העץ הפשוטה והקטנה יותר של מדרסת בן יוסף שבמרקש (מאה 16)
דגמים גאומטרים צבועים בתקרת העץ בארמון באהיה במרקש (סוף המאה ה-19)
מאפיינים אדריכליים > מוטיבים עיטוריים > קליגרפיה ערבית

כתובות בערבית על גבי מונומנטים איסלאמיים רבים משמשות כעיטור וככלי להעברת מסר, אך גם כצורת אומנות. כתובות רבות מתעדות את תאריך בניית המבנה ואת הפטרון שהורה על בנייתו ומימונו. כתובות יכולות גם להכיל פסוקי קוראן, שבחים לאל ופסוקים דתיים נוספים. הכתובות המוקדמות נכתבו באופן כללי בכתב הכופי, סגנון כתיבה המאופיין באותיות בעלות קווים ישרים וזוויתיים. מאוחר יותר, בעיקר במאה ה-11, לאותיות הכופיות נוסף עיטור שמילא את החללים הריקים לרוב מעל האותיות. התפתחות זו הביאה לתוספת של צורות פרחוניות או רקע של ערבסקה לקומפוזיציות הקליגרפיות. במאה ה-12, החל להופיע הכתב הנסח׳י הרהוט, אם כי בעיקר במונומנטים מהתקופה המרינית והנצרית (מאות 13 - 15 לספירה) ואילך. הכתב הכופי עדיין היה בשימוש בתקופה זו, אך בעיקר בכתובות יותר רשמיות או חגיגיות, לרוב עם תוכן דתי. לעומת זאת, נעשה שימוש בכתב הכופי בצורה יותר עיטורית, כנקודת מוצא לדגם השלוב באריגה ששובץ ברקע ערבסקה נרחב יותר.
כתובות מגולפות על החזית של מסגד שלוש הדלתות (אנ') בקירואן שבתוניסיה מ-866
כתובות ערביות בפסיפס מוזהב מעל המחראב של המסגד של קורדובה (מאה 10)
כתובת מסוף המאה ה-12 חקוקה באבן בשער מתקופת אלמוואחידון בשער אכנו (אנ') במרקש
כתב כופי עם עיטורים פרחוניים שלובים, על גבי אריח צבוע במדרסת אלעטארין (אנ') בפאס שבמרוקו (מאה 14)
כתובת בכתב נסח׳י מגולף בסטוקו במדרסת אלעטארין שבפאס (תחילת המאה ה-14)
כתובת מגולפת בעץ במדרסת צהריג׳ (אנ') שבפאס עם קליגרפיה ערבית מוקפת בעיטורי ערבסקה אחרים (תחילת המאה ה-14)
הסיסמה הנצרית ״אין כובש אחר מלבד אללה״ בכתב רהוט בעיטורי סלון השגרירים בארמון אלהמברה שבגרנדה (מאה 14)
מאפיינים אדריכליים > מוקרנס

עיטור המוקרנס לעיתים זכה לשם ״חלת הדבש״ (או mocárabe בספרד), והוא אחד המאפיינים המובהקים ביותר של אדריכלות אסלאמית. הוא הורכב ממוטיב תלת-ממדי גאומטרי מגוון הדומה לנטיפות, שמוקמו בעיטורי התקרה או השערים. מקורה של טכניקה זו באיראן, משם היא התפשטה לעולם המוסלמי. המופע הראשון של המוקרנס באל-אנדלוס ומערב המגרב הוצג על ידי שושלת המוראביטון, שעשו בו שימוש כבר בתחילת המאה ה-12 בכיפת המוראביטון (אנ') במרקש ובמסגד אל-קרוויין בפאס. בעוד שהצורות המוקדמות ביותר של המוקרנס באדריכלות האסלאמית הופיעו בתחילה בדמות סקווינצ׳ים או פנדנטיבות בפינות הכיפות, בהמשך הם הותאמו במהירות לשימושים אדריכליים נוספים, בתקרות מקורות קמרונות, מילוי של מעברים אנכיים בין אלמנטים אדריכליים שונים ואפילו כדי להדגיש נוכחות של חלונות או משטחים שטוחים אחרים.
כיפת מוקרנס קטנה בתוך המחראב של מסגד טימנל (אמצע המאה ה-12)
מקרנאס מעל חלון מדרסת בו ענאניה (אנ') שבמקנס.
כיפת מוקרנס משוכללת ב״חדר שני האחים״ בארמון אלהמברה (מאה 14)
מבט מקרוב בקצה כיפת המוקרנס ב״חדר המלכים״ בארמון אלהמברה
מבט מבקרוב של פרטי גומחות המוקרנס ב״חדר המלכים״ באלהמברה
קמרון מוקרנס מרובע מגולף בדלת הארז של מדרסה בו ענאניה (אנ') שבפאס (אמצע המאה ה-14)
מוקרנס מגולף מעץ בדאר אלמח׳זן (אנ') בטנג'יר (מאה 17)
מאפיינים אדריכליים > זליג׳

האריחים המסודרים בצורת פסיפס (מכונים זליג' בערבית (زليج) או azulejos בספרדית ובפורטוגזית) היוו אלמנט עיטורי סטנדרטי לאורך הקירות התחתוניים וריצוף הרצפות של המבנים השונים. הם עשויים מחתיכות בעבודת יד מפאיינס (אנ') בצבעים שונים המשובצים יחד כדי ליצור דגמים גאומטרים נרחבים, שלרוב יוצרים דוגמאות של כוכבים קורנים. הזליג׳ הופיע לראשונה באזור במהלך המאה ה-10 והפך נפוץ במאה ה-14 בתקופות המרינית והנצרית. ייתכן וההשראה לצורה מקורהּ בפסיפסים הביזנטיים שאומצה על ידי אמנים מוסלמיים עבור אריחי הפאיינס.
באמנות המרוקאית המסורתית של ייצור אריחי זליג׳, האריחים יוצרו תחילה בתבניות של ריבועים מזוגגים, לרוב באורך של 10 ס״מ מכל צד, ולאחר מכן נחתכו ביד למגוון של צורות לא מוגדרות (שלרוב האמנים זכרו בעל פה) שהיו נדרשות כדי ליצור את הדוגמה הכוללת. השימוש ברפרטואר הצורות אפשר יצירה מגוון דוגמאות מורכבות, הידועות בשם שיטת ׳חסבה׳. למרות שהדוגמאות המדויקות השתנו ממקרה למקרה, העקרונות הבסיסיים שומרו במשך מאות שנים. אמנים מרוקאים עובדים לפי שיטות אלו עד ימינו אנו.
מאפיינים אדריכליים > גני ריאצ׳

הריאצ׳ (رياض) מרוקאי (מאוית גם ריאד) הוא גן פנימי המצוי באחוזות ובארמונות מוריים רבים. מדובר לרוב בגן מרובע המחולק לארבעה חלקים לאורך ציר מרכזי, עם מזרקה באמצעיתו. מקורם של גני ריאצ׳ ככל הנראה באדריכלות האיראנית, שם הם מוכרים גם בשם ״שאהאר באר״ (אנ') (מילולית: 4 גנים בפרסית), והם הפכו לנפוצים בארמונות המורים בספרד, כמו בארמונות במדינת א-זהרא, באלחפריה ובאלהמברה. במרוקו, הם נפוצו במיוחד בארמונות ובאחוזות של מרקש, בה השילוב של מרחב ומזג אוויר חם הפכם לאטרקטיביים במיוחד. המונח כיום מתייחס באופן רחב יותר לבתים מרוקאיים שהומרו למלונות ולבתי הארחה לתיירים.
בארמונות מלכותיים רבים שולבו גני תענוגות, שפעמים נבנו מחוץ לקירות ההגנה החיצוניים או בתחום המתחם המבוצר. ראיה למסורת זו ניתן למצוא בגנים של מדינת א-זהרא שהוקמו על ידי החליפים של קורדובה (מאה 10), בגני אגדל (אנ'), דרומית לקסאבה של מראקש שהוקמו על ידי המוואחידון (מאה 12), גן מוסארה (אנ') שהוקמו על ידי הסולטנות המרינית צפונית לעיר הארמון של פאס החדשה (אנ') (מאה 13) והחנרליפה שהוקמו על ידי השושלת הנצרית מזרחית לארמון אלהמברה (מאה 13).
בתי כנסת

לבתי כנסת הייתה תוכנית שונה לגמרי ממסגדי צפון אפריקה ואל-אנדלוס, אולם לרוב הם חלקו את אותן המגמות העיטוריות יחד עם אדריכלות האסלאם, כמו למשל שימוש באריחים צבעוניים וסטוקו מגולף. אולם בתי כנסת מאוחרים יותר בצפון אפריקה נבנו גם בסגנונות אחרים. דוגמאות בולטות של בתי כנסת היסטוריים בספרד כוללים את בית הכנסת של סנטה מריה לה בלנקה בטולדו (אנ') (שנבנה מחדש בצורתו הנוכחית ב-1250), בית הכנסת בקורדובה ובית הכנסת אל טרנסיטו בטולדו (1355- 1357). במרוקו, בתי הכנסת כוללים את בית הכנסת אבן דנאן בפאס, בית הכנסת אלעזאמה במרקש ובית הכנסת בית אל בקזבלנקה, לצד לא מעט מופעים נוספים. אחד מבתי הכנסת ההיסטוריים המפורסמים ביותר בתוניס הוא בית הכנסת אלגריבה שנבנה במאה ה-19.
הערות שוליים

↑  Bloom, Jonathan M. (2020). Architecture of the Islamic West: North Africa and the Iberian Peninsula, 700–1800. Yale University Press. ISBN 9780300218701.
↑  Marçais, Georges (1954). L'architecture musulmane d'Occident. Paris: Arts et métiers graphiques
↑  Parker, Richard (1981). A practical guide to Islamic Monuments in Morocco. Charlottesville, VA: The Baraka Press
↑  Tabbaa, Yasser (2008). "Andalusian roots and Abbasid homage in the Qubbat al-Barudiyyin in Marrakesh". Muqarnas. 25: 133–146. doi:10.1163/22118993_02501006.
↑  Touri, Abdelaziz; Benaboud, Mhammad; Boujibar El-Khatib, Naïma; Lakhdar, Kamal; Mezzine, Mohamed (2010). Andalusian Morocco: A Discovery in Living Art (2 ed.). Ministère des Affaires Culturelles du Royaume du Maroc & Museum With No Frontiers. ISBN 978-3902782311
↑  Tabbaa, Yasser (2008). "Andalusian roots and Abbasid homage in the Qubbat al-Barudiyyin in Marrakesh". Muqarnas. 25: 133–146. doi:10.1163/22118993_02501006.
↑  "Qantara – Synagogue of Santa Maria la Blanca". www.qantara-med.org. Retrieved 2020-11-21
↑  "Qantara – Synagogue de Cordoue". www.qantara-med.org. Retrieved 2021-03-23
↑  Frank, Michael (2015-05-30). "In Morocco, Exploring Remnants of Jewish History". The New York Times. ISSN 0362-4331. Retrieved 2021-03-23
↑  "Morocco is a trove of Jewish history if you know where to go". AP NEWS. 2019-04-18. Retrieved 2021-03-23.
| --- | --- |
בקרת זהויות :  NKC: ph122689 
חזית מסגד Cristo de la Luz בטולדו עם קשתות משתלבות
דוגמה לעבודת אריחים (שנפגעה חלקית) מהתקופה המרינית בזאוויה של השלה (אנ') ברבאט שבמרוקו, המסודרת בפסיפס כדי ליצור דוגמאות גאומטריות
ריאצ׳ מרוקאי בארמון באהיה (אנ') במרקש (מאה 19)
עזרת הנשים בבית הכנסת אל טרנסיטו
התיאטרון שלנו

התיאטרון שלנו הוא תיאטרון רפרטוארי לילדים ונוער שהוקם בשנת 1994 על ידי הבמאי, היוצר, השחקן וכוכב הילדים רונן גולדפרב פלד.
בין הפקות התיאטרון: "דירה להשכיר", "איה אאוץ' אווה", "בנצי הפיל", "עכבר העיר ועכבר הכפר", "בגדי המלך החדשים", "עלילות פרדיננד פדהצור בקיצור", "רונן בארץ הסיפורים", "שימו לב גם אליי", "מי מה מוזיקה", "אדון חלום", "זהבה ושלושת הדובים", "עמי ותמי בבית הממתקים", "חי ודק" ועוד.
והם הפיקו גם קונצרטים בשיתוף תזמורת סימפונט רעננה: "מכשפה במול", ו"איך באים השירים אל לב האדם".
בין שחקני התיאטרון בהפקות העבר: אסתר אתי קסטרו, רונה בקרמן, גילה אלמגור, משי קלינשטיין, דין דין אביב, עדי אשכנזי, שלומי קוריאט, דנה סמו, אלי גלפרין, גיא פרידמן, איתי שגב, נטע הבר.
"התיאטרון שלנו" הפיק תוכניות טלוויזיה וספיישלים בשיתוף ערוץ "הופ!" וערוץ "בייבי".
ההצגה "אדון חלום" שודרה בערוץ "הופ!" בערב חג הסוכות של שנת 2004 (התשס"ה).
וההצגה "ביער המשלים" שודרה בערוץ "הופ!" ב-10.06.2004.
כמו כן, התיאטרון הפיק גם סדרה קבועה "ספר לי סיפור" בכיכובו של רונן גולדפרב פלד בHOT VOD Young וכיום ב"ערוץ הכוכבים".
מה גם ששירי ההצגות שודרו בערוץ "הופ!", בערוץ "בייבי" ובערוץ "ילדות ישראלית".
כיום תוכני ההצגות והסדרות של "ספר לי סיפור" ו"ספר לי סיפור - האגדות של רונן" משודרים ב"ערוץ הכוכבים", באתר PODI ובתוכן לילדים הנקראת יוקיד (YOUKID) ובעבר ב"ערוץ כוכבי הילדים".
בשנת 2004 העלה התיאטרון את ההצגה המקורית "בנצי", שאת שיריה הלחינה הזמרת יהודית רביץ.
פרסים

במסגרת "פרס הבמה לילדים ונוער", זכתה בשנת 2008 ההצגה "איה אאוץ' אווה" של "התיאטרון שלנו" בפרס הצגת השנה. באותה שנה, גם זכה רונן גולדפרב פלד בפרס "במאי השנה", והתיאטרון, בפרס "עיצוב התלבושות".
הערות שוליים

↑  בארי דייוויס, More Than Kids Stuff באתר [ג'רוזלם פוסט]
↑  ספר לי סיפור, באתר YouPost.
↑  בנצי באתר סל תרבות ארצי
Roc Dubloc

| --- | --- |

יצחקי, 2023
 לידה:  25 באוקטובר 1985 (בן 39)
 מוקד פעילות:  ישראל תל אביב, ישראל
 תקופת הפעילות:  מ-2000
 סוגה:  מוזיקת האוס • EDM
 חברת תקליטים:  Revealed records  Hysteria records  Spinning Records  Protocol Recordings  2Dutch Records  Skink records  Smash the house
 שיתופי פעולה בולטים:  Tim Hox  דאניק
איתי יצחקי (נולד ב-1985), הידוע בשם הבמה Roc Dubloc, הוא מוזיקאי, מפיק ודי ג'יי ישראלי. הוא מתמקד בז'אנר האוס ו-EDM. במהלך הקריירה שלו, הפך לאחד האמנים המובילים בסצנת המוזיקה האלקטרונית בישראל, והופיע במועדונים ובפסטיבלים מרכזיים ברחבי העולם כמו ADE באמסטרדם ומועדון Bootshous בברלין.
ביוגרפיה

איתי יצחקי נולד וגדל בנתניה. מגיל צעיר התעניין במוזיקה ונחשף למגוון סגנונות מוזיקליים בהשראת אחיו. בגיל 11 החל לתקלט במסיבות בבית הספר, ובנעוריו שכנע את הוריו לקנות מגבר ומיקסר.
יצחקי הוא הילד השלישי לאלי ומרים, הוא בוגר החוג לתקשורת במכללת נתניה, נשוי לבקי, רופאה וטרינרית, ואב לשניים.
יצחקי מגיש תוכנית רדיו חודשית ביוטיוב בשם Bloc Party.
התוכנית מוגשת בשפה האנגלית וסוקרת את הטרקים הבולטים במוזיקה אלקטרונית שיצאו בחודש האחרון ברחבי העולם.
Roc Dubloc

למרות שלדבריו היה מנגן היפ הופ כתקליטן צעיר, המעבר לז'אנר EDM התרחש אחרי שביקר בפסטיבל טומורולנד 2011.
ב-2017, התייצב הסגנון המוזיקלי של יצחקי, והוא השיק את הפרויקט Roc Dubloc. באותה שנה שחרר את הטראק הראשון שלו Plata o Plomo, בעקבותיו הוחתם יצחקי בלייבל של הארדוול Revealed records.
את השם Roc Dubloc בחר יצחקי לדבריו אחרי שהבין שהפרויקט שלו קורם עור וגידים אך עדיין נעדר שם. הוא חיבר מילים עם קונוטציה למוזיקה וחיי הלילה והחל להצליב ביניהן עד שבחר ב-Roc Dubloc, שם המתכתב עם "Rock the Block" מסצנת מסיבות הרחוב בארצות הברית.
Be Free

שירו של יצחקי "Be free" שיצא ב-2023, היווה אבן דרך משמעותית בקריירה של יצחקי. הוא אחד מהשירים המושמעים ביותר שלו עם 155 אלף השמעות בספוטיפיי.
Be Free הוא סימפול מז'אנר פרוגרסיב האוס של השיר "live your life, be free" של בלינדה קרלייל שיצא במקור ב־1991. הטרק שוחרר בלייבל של הארדוול Revealed Records.
יצחקי מספר שהעבודה על
הטרק הייתה מורכבת מהבחינה הטכנית ולכן ממושכת מאוד. השיר נוצר לאורך תקופת הקורונה וסימל את היציאה מהסגר והבידוד החברתי, בחזרה אל החופש.
דיסקוגרפיה

Going back (2024)
Otherside (2023)
One in a Million (2022)
Forever (2022)
Ready or not (2022)
When it all falls down (2021)
Give Up (2021)
Plata O Plomo (2017)
שיתופי פעולה

Roc Dubloc, Dannic – Keep on pushin'(2024)
(2023) Roc Dubloc, Tim Hox – Lux (Turn off the lights)
לקריאה נוספת

admin, כתבה קצרה לרגל שחרור סינגל חדש במגזין  Groove Cartel (ב־)
הערות שוליים

↑  עמוד התוכנית, באתר יוטיוב, ‏2025-01-23
↑  ״לגלות את המוזיקה האלקטרונית שינה לי את החיים״ – הכירו את איתי יצחקי (Roc Dubloc), באתר Megatickets, ‏2025-01-14
↑   - העמוד של Roc Dubloc בלייבל Revealed (ב־)
↑   - Roc DublocExclusive Interview - Skink Radio (ב־)
↑   עמוד השיר בספוטיפיי, באתר ספוטיפיי, ‏2024-07-27 (באנגלית אמריקאית)
↑   Protocol Recordings Kicks Off 2022 With Fusion of Electro and Retrowave “Ready Or Not” From Roc Dubloc and Gid Sedgwick, clichemag, ‏2025-01-25 (באנגלית אמריקאית)
↑   Admin, הדיסקוגרפיה של Roc Dubloc, באתר 1001tracklists, ‏2024-07-27 (באנגלית אמריקאית)
הסמליל של Roc Dubloc
Roc Dubloc, אילת 2023
ליגה V
לקריאה נוספת

נסים לוי, לרוסיה באהבה: הסיוע הרפואי מארץ ישראל, הרפואה, כרך 146, חוב' י"ב (דצמבר 2007)
פינקוס, בנימין. יחסים מיוחדים : ברית המועצות ובעלות בריתה ויחסיהן עם העם היהודי, הציונות ומדינת ישראל 1939-1959 . שדה-בוקר : מכון בן-גוריון לחקר ישראל, הציונות ומורשת בן-גוריון, 2007.
ניצה ולחם

| --- | --- |

ניצה (רועי כפרי) ולחם (ניב מג'ר) משמאל
 תקופת הפעילות:  מ-2007
 חברים
 רועי כפרי  ניב מג'ר
ניצה ולחם היא סדרת אינטרנט מאת הצמד רועי כפרי וניב מג'ר, צמד קומיקאים, מוזיקאים, כותבים ועורכי תוכן וגרפיקה ישראלים, שהחלו את דרכם המשותפת בשנת 2007.
היסטוריה אישית

בספטמבר 2006 פרסם רועי כפרי סרטון באתר Flix (אתר הסרטונים של "תפוז אנשים"), אותו ערך, צילם והציג. לאחר מכן החל לעבוד כעורך תוכן ב-Flix, שם יצר את סדרת הרשת "חתולונובלה" שזכתה לפרסום רב ברשתות החברתיות. במסגרת העבודה באתר פגש את ניב מג'ר. מג'ר פרסם סרטונים באתר Flix בשנת 2007 כחלק מקבוצה בשם "חבורת ניתוח קיסרי". אחר כך החל לעבוד באתר כעורך וגרפיקאי.
פעילות באינטרנט

הצוות התפרסם באמצעות הסרטונים שהעלו באתר Flix, שהתאפיינו בהומור נונסנס, קטעים מוזיקליים וגרפיקה (שהשתפרה מפרק לפרק). כמה מסרטוניהם הבולטים הם: "שיח קסמים", "האמת שנפגעתי" (בשיתוף עם אסי כהן) "הורג אותך", "צא רפא", "שיחות עם אלוהים" ו"חלום על לחם". בסוף 2012 עזבו כפרי ומג'ר את עבודתם באתר Flix, אך המשיכו בפעילותם האינטרנטית כצמד.